 Xildhibaan Sheekh Aadan Maxamed Nuur, oo loo yaqaanno Sheekh Aadan Madoobe ayaa goor sii horreysay BBC-da u muujiyay walaaciisa ku aaddan arrintaas, wuxuuna yiri: Annagu waxaan halkan u joognay inaan doorashada la soconno, dadkana farxad kula dabaal dagno, horayba Baydhabo wey u joogeen ciidan nooc walba leh oo ka socda dowladda federaalka iyo tan gobolkaba, laakiin hadda waxaa la keenay ciidan hor leh oo diyaarad lagu keenay, arrintaasna shaki weyn ayey dhalisay sababtoo ah markii horeba guddiga doorashada ayaa la sheegayay in cadaadis xooggan lagu hayay. 